b"\n_START_ARTICLE_\nBarron Hilton\n_START_SECTION_\nF\xc3\xb8rste \xc3\xa5r\n_START_PARAGRAPH_\nHilton ble f\xc3\xb8dt i Dallas, Texas, s\xc3\xb8nn av Mary Adelaide (f\xc3\xb8denavn Barron; 1906\xe2\x80\x931966) og Conrad Nicholson Hilton (1887\xe2\x80\x931979), grunnleggeren av Hilton-hotellene. Hilton vokste opp med tre s\xc3\xb8sken: Conrad Nicholson Hilton, Jr., Eric Michael Hilton, og Constance Francesca Hilton. Hans far var halv norsk og halvt tysk, og hans mor var fra Kentucky._NEWLINE_Han tjenestegjorde i marinen under den andre verdenskrig som fotograf. Som barn var Hilton fascinert av flyging og luftfart, og l\xc3\xa6rte \xc3\xa5 fly da han var 17 \xc3\xa5r. Etter krigen begynte han p\xc3\xa5 Universitetet i s\xc3\xb8rlige California og studerte aeronautikk og l\xc3\xa6rte \xc3\xa5 fly to-motors jetfly i nittens\xc3\xa5rsalderen.\n_START_SECTION_\nTidlige karriere\n_START_PARAGRAPH_\nF\xc3\xb8r han begynte i sin fars forretning i hotellindustrien, l\xc3\xa6rte Barron Hilton forretningsdrift i en rekke andre foretak ved at han kunne benytte familieformuen. Han kj\xc3\xb8pte distribueringsrettighetene til Vita-Pakt Citrus Products for Los Angeles-omr\xc3\xa5det, var med p\xc3\xa5 grunnlegge oljeselskapet MacDonald Oil Company, og grunnla Air Finance Corporation. I 1954 ble han valgt som visepresident av Hilton-hotellene, drev selskapets franchisingsdrift, og opprettet kredittkortet Carte Blanche som en tjeneste for hotellenes kunder._NEWLINE_I 1959 tilb\xc3\xb8d idrettspromotoren Lamar Hunt til Hilton franchising i Los Angeles den nye American Football League (AFL). Hilton d\xc3\xb8pte sitt lag for Chargers, men nektet at det var for \xc3\xa5 skape en synergieffekt med hans forretning med hans nye kredittkort. En tilhenger hadde nominert navnet i konkurranse og Hilton valgte p\xc3\xa5 grunn av ropene om \xc2\xabCharge!\xc2\xbb (Angrip!) som ofte ble ropt i idrettsarenaene. Klubben begynte \xc3\xa5 spille Los Angeles Memorial Coliseum i 1960, men oppdaget at det var vanskelig \xc3\xa5 konkurrere med tilhengerne til Los Angeles Rams p\xc3\xa5 deres egen stadium, og Hilton flyttet laget til San Diego for 1961-sesongen og spilte isteden p\xc3\xa5 den lille Balboa Stadium._NEWLINE_Mens Chargers fortsatte \xc3\xa5 vinne begynte Hilton \xc3\xa5 bearbeide de lokale avisene for \xc3\xa5 skaffe st\xc3\xb8tte til byggingen av en ny stadium. Oppmuntret av blant annet av s\xc3\xa6rlig sportsjournalisten i San Diego Union, Jack Murphy, f\xc3\xb8rte en folkeavstemning i 1965 til at Chargers kunne spille p\xc3\xa5 den nye San Diego Stadium i 1967._NEWLINE_Hilton fungerte ogs\xc3\xa5 som president av AFL i 1965 og bidro til sammensl\xc3\xa5ingen av AFL og NFL (National Football League), annonsert i 1965 og som f\xc3\xb8rte til opprettelsen av Super Bowl. I 1966 ble Hilton forespurt av direkt\xc3\xb8rene av Hilton Hotels Corporation om \xc3\xa5 etterf\xc3\xb8lge hans far som president og direkt\xc3\xb8r av selskapet, forutsatt at han trakk seg helt ut av sine ansvarsomr\xc3\xa5der innen fotballen. Han solgte sitt flertall i laget for 10 millioner, et rekord for uansett profesjonell sportsfranchise p\xc3\xa5 denne tiden. Han hadde i sin tid investert kun 25 000 dollar._NEWLINE_Ralph Wilson, grunnleggeren av Buffalo Bills, d\xc3\xb8de i 2014, ble Hilton den siste overlevende medlem av Foolish Club \xe2\x80\x93 kallenavnet som de opprinnelige AFL-eierne ga hverandre.\n_START_SECTION_\nHilton Hotels Corporation\n_START_PARAGRAPH_\nStraks Barron Hilton hadde ledelsen for Hilton Hotels Corporation viste han snart at han hadde farens dyktighet i kostnadskontroll og forretningssans for eiendom. I 1970 overbeviste han styret om \xc3\xa5 ekspandere til Las Vegas ved \xc3\xa5 kj\xc3\xb8pe International og Flamingo fra finansmannen Kirk Kerkorian. Hilton Hotels ble s\xc3\xa5ledes det f\xc3\xb8rste selskap som ble listet p\xc3\xa5 b\xc3\xb8rsen i New York for spekulasjon i spillmarkedet. Omd\xc3\xb8pt til Las Vegas Hilton og Flamingo Hilton skaffet de to feriestedene nye inntekter fra gambling i en delstat hvor det hadde v\xc3\xa6rt lovlig siden 1931. Barron Hilton foruts\xc3\xa5 ogs\xc3\xa5 at Las Vegas ville ogs\xc3\xa5 ville bli et ledende lokalisering for konventer og sammenkomster, kapitaliserte p\xc3\xa5 selskapets styrke i dette viktige markedssegmentet._NEWLINE_Hilton introduserte personlig to nyvinninger som ble standard ved kasinoer overalt. Han utnyttet sin erfaring i fotografi ved \xc3\xa5 installere videokamera over hele kasinoet for \xc3\xa5 erstatte systemet med \xc2\xabeye in the sky\xc2\xbb hvor observat\xc3\xb8rer tittet gjennom toveis-speil i taket. Han innf\xc3\xb8rte ogs\xc3\xa5 progressive Pot o' Gold-spilleautomater som f\xc3\xb8rte til gratis omtale verden rundt._NEWLINE_Las Vegas kom ogs\xc3\xa5 til \xc3\xa5 bli den selvproklamerte verdens underholdningshovedstad. Av alle overskifter i media av underholdere p\xc3\xa5 Hilton eller Flamingo, var den mest suksessfulle Elvis Presley. Etter et ti\xc3\xa5r i filmbransjen begynte Presley \xc3\xa5 synge foran et publikum igjen i 1969 ved \xc3\xa5pningen av International (noen f\xc3\xa5 \xc3\xa5r senere omd\xc3\xb8pt til Las Vegas Hilton). Han fortsatte \xc3\xa5 v\xc3\xa6re stjerne ved Las Vegas Hilton to m\xc3\xa5neder i \xc3\xa5ret og holdt to show om kvelden, sju kvelder i uken til kort tid f\xc3\xb8r sin d\xc3\xb8d i 1977. Presley satte en verdensrekord i underholdningsbransjen ved Las Vegas Hilton ved \xc3\xa5 selge ut 837 uavbrutte konserter. Las Vegas Hilton markerte seg ogs\xc3\xa5 innen boksing og var vert for den ber\xc3\xb8mte kampen mellom Muhammad Ali mot Leon Spinks i 1978, og tungvektsturneringen i 1986\xe2\x80\x931989 som ble vunnet av Mike Tyson._NEWLINE_Selskapets ekspansjon inn i Nevada hadde en umiddelbar virkning p\xc3\xa5 dets sluttresultatet. Ved 1972 hadde de to feriestedene bidratt med 45 prosent av selskapets inntekter (f\xc3\xb8r renteinntekt, renteomkostninger, nedskrivning av investeringer og salg av eiendommer), noe som nesten tilsvarte inntektene fra de andre 160 Hilton-hotellene i USA._NEWLINE_P\xc3\xa5 hotellfronten solgte Hilton i 1975 50 prosent rettighet i seks av selskapets st\xc3\xb8rste hoteller til forsikringsselskapet Prudential Insurance Company for 83 millioner dollar. Han tok en tilbakeleasing for administrere eiendommene, samlet lukrative administrasjonsinntekter og en prosentandel av deres bruttofortjeneste. Kanskje mer viktig var at salget av disse hotellene ble verdt dobbelt i deres bokf\xc3\xb8rte verdi, noe som demonstrerte den underliggende verdien av selskapets eiendommer. Transaksjonen forsterket ogs\xc3\xa5 verdien p\xc3\xa5 b\xc3\xb8ren for aksjon\xc3\xa6rene. Hilton benyttet de \xc3\xb8kte verdiene for \xc3\xa5 betale ned h\xc3\xb8y rentegjeld, og kj\xc3\xb8pte tilbake 20 prosent av selskapets aksjer til markedsverdi som fortsatt var under selskapets bokf\xc3\xb8rte verdi._NEWLINE_Mens konkurrentene aggressivt spredte seg over USA p\xc3\xa5 1980-tallet, holdt Barron Hilton stillingen ved \xc3\xa5 ombygge sine egne hoteller og \xc3\xb8ke inntektene i Las Vegas. Gjennom en rekke av storstilte tillegg ved Flamingo Hilton og Las Vegas Hilton klarte selskapet \xc3\xa5 n\xc3\xa6r tredoble dets rom i Las Vegas i 1990, fra 2277 til 6703. Han \xc3\xa5pnet ogs\xc3\xa5 Conrad International p\xc3\xa5 1980-tallet, og Hilton Garden Inn p\xc3\xa5 1990-tallet, la til to merkevarer som dekket betydningsfulle markedssegmenter i den motsatte enden av prisspekteret._NEWLINE_I kontrast til hans sjansespill innen gambling, hadde Hilton skaffet seg et omd\xc3\xb8mme som en konservativ forretningsmann. Etter \xc3\xa5 ha erfart hvordan hans far hadde slitt med \xc3\xa5 overvinne effektene av den store depresjonen p\xc3\xa5 1930-tallet og den andre verdenskrig, opprettholdt han den strengeste regnskapsbalanse i industrien. Han kj\xc3\xb8pte Bally's Reno (tidligere MGM Grand Hotel og Casino-Reno), et hotell med 2000 rom som ble \xc3\xa5pnet i 1978 for 230 millioner dollar, for 88 millioner i 1992. Med sterk kontaktflyt og nok av flytende investeringer greide han \xc3\xa5 unng\xc3\xa5 effektene av unng\xc3\xa5elige nedgangskonjunkturer som rammet markedet fra midten av 1960- til midten av 1990-tallet._NEWLINE_Hilton fortsatte som styreformann av styret det neste ti\xc3\xa5ret mens hans h\xc3\xa5ndplukkede etterf\xc3\xb8lger, Steve Bollenbach, dramatisk ekspanderte selskapet gjennom en rekke av sammensl\xc3\xa5inger og anskaffelser. Det vennligsinnede kapitalmarkedet p\xc3\xa5 slutten av 1990-tallet gjorde det mulig \xc3\xa5 overta slike popul\xc3\xa6re hotellnavn som Embassy Suites, Doubletree, Hampton Inn, Homewood Suites, Bally's og Caesars. Deretter, i 2005, kj\xc3\xb8pte han tilbake Hilton International, 38 \xc3\xa5r etter at det hadde blitt solgt til TWA. Da selskapet var strategisk komplett, lot Bollenbach spillforretningene bli sl\xc3\xa5tt sammen med Harrah's i 2005 og omd\xc3\xb8pt til Caesars Entertainment. I 2006 ble gamblingselskapet kj\xc3\xb8pt av to private aksjefond, Apollo Management og Texas Pacific Group, og har fortsatt navnet Caesars Entertainment._NEWLINE_I mellomtiden fortsatte hotellforretningen \xc3\xa5 stige. Med det best kjente og mest respekterte navnet i industrien, fortsatte selskapet \xc3\xa5 ekspandere utenfor USA. Hilton Hotels Corporation ble uimotst\xc3\xa5elig for Blackstone Group. I 2007 kj\xc3\xb8pte det private aksjefondet (private equity) Hilton Hotels Corporation, da best\xc3\xa5ende av rundt 2 800 hoteller med 480 000 rom i 76 land og omr\xc3\xa5der. Blackstone betalte 47,50 dollar per aksje, 32 prosent over aksjeprisen ved 2. juli, et kj\xc3\xb8p p\xc3\xa5 26 milliarder dollar, inkludert 7,5 milliarder dollar med gjeld._NEWLINE_Host Hotels & Resorts veteran Chris Nassetta ble ansatt for \xc3\xa5 administrere selskapet som n\xc3\xa5 ble omd\xc3\xb8pt til Hilton Worldwide, Inc. Seks \xc3\xa5r etter overtakelsen hadde Hilton Worldwide ekspandert til 4041 hoteller med 665 667 rom i 90 land per desember 2013. Med ytterligere rundt 900 hoteller i utviklingen, har selskapet fortsatte varemerket Hilton p\xc3\xa5 det globale markedet.\n_START_SECTION_\nHilton-familiens formue\n_START_PARAGRAPH_\nI 1979 d\xc3\xb8de Barron Hiltons far Conrad Hilton, 91 \xc3\xa5r gammel. Han etterlot 13,5 millioner aksjer i Hilton Hotels Corporation, tilsvarende 97 prosent av hans bo, til stiftelsen Conrad N. Hilton Foundation, en ideell organisasjon og veldedig stiftelse, opprettet i 1944._NEWLINE_I sitt testamente ga Conrad sin s\xc3\xb8nn Barron retten til \xc3\xa5 kj\xc3\xb8pe disse aksjene for \xc3\xa5 kunne beholde p\xc3\xa5 familiens kontroll over selskapet, men stiftelsen utfordret denne retten i arveskifteretten. Det tok hele ti\xc3\xa5ret \xc3\xa5 l\xc3\xb8se denne saken. Hiltons rett til \xc3\xa5 inneha denne retten ble opprettholdt ved rettstolens beslutning i mars 1988, noe som ga ham stemmerett over bortimot 34 prosent av selskapets utest\xc3\xa5ende aksjer. Conrad Hiltons aksjearv var verd 160 millioner dollar da han d\xc3\xb8de i 1979. Takket v\xc3\xa6re Barron Hiltons vellykte ledelse av Hilton Hotels Corporation hadde disse aksjene blitt verdt 654 millioner dollar da dommen ble gitt sent i 1988. I en pressemelding etter dommen uttalte Hilton at de ga ham \xc2\xabmuligheten \xc3\xa5 strukturere et plan hvor min fars to m\xc3\xa5lsetninger, beholde kontrollen over aksjene innenfor familien, og fordele veldedighet gjennom Conrad N. Hilton Foundation.\xc2\xbb_NEWLINE_Avgj\xc3\xb8relsen ble endelig i 1989. Verken Hilton eller stiftelsen kom til \xc3\xa5 betale for aksjene; de ble delt isteden. Hilton mottok 4 millioner aksjer, stiftelsen fikk 3,5 millioner aksjer, og de gjenv\xc3\xa6rende 6 millioner med aksjer ble plassert i en stiftelse, W. Barron Hilton Charitable Remainder Unitrust, hvor Barron Hilton selv var eksekutor. Han mottok 60 prosent av dens inntekter, og 40 prosent av stiftelsen i l\xc3\xb8pet av sine levetid, deretter tilbakef\xc3\xb8rt til stiftelsen._NEWLINE_Den 25. desember 2007 uttalte Hilton at han ville f\xc3\xb8lge i sin fars spor ved \xc3\xa5 etterlate rundt 97 prosent av hans bo, beregnet p\xc3\xa5 den tid til \xc3\xa5 v\xc3\xa6re en verdi av 2,3 milliarder dollar til Conrad N. Hilton Foundation. Inkludert var en umiddelbar sikkerhet p\xc3\xa5 1,2 milliarder dollar, prosedyren med salget av Hilton Hotels Corporation og Harrah's Entertainment Inc., som ble plassert i en egen stiftelse for \xc3\xa5 bli overf\xc3\xb8rt til Conrad N. Hilton Foundation ved Hiltons d\xc3\xb8d til den verdi som det m\xc3\xa5tte v\xc3\xa6re av verdi ved den tid. De gjenv\xc3\xa6rende midlene som utgj\xc3\xb8r Hiltons 97 prosent av hans bo vil komme fra hans personlige aktiva, som ble beregnet til 1,1 milliarder p\xc3\xa5 den tiden.\n_START_SECTION_\nPersonlig liv\n_START_PARAGRAPH_\nBarron Hilton har hatt en livslang interesse for flyging og flyfart. P\xc3\xa5 1990-tallet st\xc3\xb8ttet han de f\xc3\xb8rste fors\xc3\xb8kene p\xc3\xa5 \xc3\xa5 overvinne de siste milep\xc3\xa6lene inn flyfart, \xc3\xa5 fly jorden rundt uten stopp med ballong. Selv fors\xc3\xb8ket ikke lyktes er han kreditert for \xc3\xa5 inspirere de som fors\xc3\xb8kte. I \xc3\xa5renes l\xc3\xb8p var det en rekke kjente piloter som jevnlig ble med Hilton i helgene p\xc3\xa5 hans Flying M Ranch i nordlige Nevada, blant annet sangeren John Denver og skuespilleren Cliff Robertson, astronautene Neil Armstrong, Gene Cernan, Bill Anders, og Ulf Merbold; rekordholderne Chuck Yeager, Johnny Myers, Clay Lacy, Bruno Gantenbrink, Bob Hoover, Carroll Shelby og eventyreren Steve Fossett. For hans livslange st\xc3\xb8tte til flyfarten har Hilton mottatt FAIs gullmedalje fra F\xc3\xa9d\xc3\xa9ration a\xc3\xa9ronautique internationale (FAI) i 2009._NEWLINE_I 1947 giftet Barron Hilton seg med Marilyn June Hawley; de forble gift til hun d\xc3\xb8de i 2004. De fikk \xc3\xa5tte barn: William Barron Hilton, Jr., Hawley Anne Hilton, Stephen Michael Hilton, David Alan Hilton, Sharon Constance Hilton, Richard Howard Hilton, Daniel Kevin Hilton, og Ronald Jeffrey Hilton. Deres eldste, William Barron Hilton, Jr., ble f\xc3\xb8dt i 1948 og deres yngste, Ronald Jeffrey Hilton, ble f\xc3\xb8dt i 1963. Barron Hilton har 15 barnebarn, inkludert Paris Hilton og Nicky Hilton Rothschild; begge er d\xc3\xb8tre av Richard Hilton."